
ΠΡΟΛΑΒΕΣ; 

Τα πάντα γύρω μας είναι σε συνάρτηση με τον χρόνο ή καλύτερα θα έλεγα με χρονικά περιθώρια. Όλες μας οι ενασχολήσεις 
μπαίνουν σε καλούπια. Π.χ. το περιθώριο που έχουμε για να τελειώσουμε την εργασία μας, ο χρόνος διασκέδασής μας κτλ. 
Επομένως αντιμετωπίζουμε συχνά το ερώτημα αν θα προλάβουμε ή όχι. Σε αυτό το ερώτημα θα ήθελα λίγο να σταθώ με έναν 
ασυνήθιστο τρόπο αφού ίσως δε προλάβαμε να συμμετάσχουμε σε αρκετά σημαντικά γεγονότα και να βιώσουμε κάποιες άλλες 
καταστάσεις (μακάρι να μην συμμετάσχουμε ποτέ). Άραγε πρόλαβες να δηλώσεις εθελοντής και να πάρεις μέρος για την επίτευξη 
του «μεγάλου εθνικού στόχου»; Όπου μεγάλος εθνικός στόχος αν δεν γνωρίζεις σημαίνει δολοφονίες εργατών, κρατική 
καταστολή, παρακολούθηση, απαγόρευση διαδηλώσεων, «αντι»τρομοκρατικοί νόμοι, θανατώσεις αδέσποτων ... Εάν πρόλαβες 
μη ξεχάσεις να ξεπλύνεις τα χέρια σου απ’ το αίμα, γιατί αυτό το κόκκινο που έχεις λερωθεί είναι αίμα αθώων. Άραγε πρόλαβες 
ν’ ακούσεις μερικές απ’ τις εκρήξεις των ναρκών στον Έβρο, ή φωνές μεταναστών καθώς βουλιάζει το σαπιοκάραβο που τους 
μεταφέρει; Πρόλαβες να ρίξεις το βλέμμα σου αλλού όταν εκεί που κατά τύχη κοίταξες, υπάρχει κάποιος που υποφέρει; Πρόλαβες 
να συμβιβαστείς και να απορριφθείς από το σύστημα; Πρόλαβες να ξυπνήσεις εγκαίρως και να ξεχάσεις τα όνειρά σου; Πρόλαβες 
να πεις ευχαριστώ σε αυτόν που σε αδικεί αφού τουλάχιστον δε σε αγνοεί; Πρόλαβες να γίνεις στρατιώτης στον στρατό κάποιου 
μεγαλοεπιχειρηματία με το πρόσχημα της ομάδας που υποστηρίζεις; Πρόλαβες να κάνεις την τηλεόραση τον καλύτερό σου φίλο; 
Πρόλαβες να σε κάνουν να παρατήσεις το σχολείο, τα ΤΕΙ ή τα ΑΕΙ για να γίνεις μέρος της παραγωγικής διαδικασίας; Πρόλαβες 
να ξεχάσεις το πρόσωπο που κρύβεις κάτω απ’ τη μάσκα που φοράς; 

Όλα αυτά που ίσως πρόλαβες να κάνεις είναι τόσα πολλά που το πιο πιθανό είναι να μην μπορείς να τα σκεφτείς κιόλας. Απλά 
επειδή ο χρόνος περνάει γρήγορα μην ξεχάσεις να προλάβεις να ζήσεις αφού εάν έχεις κάνει όλα αυτά μάλλον δεν ζεις (πιθανόν 
να σκοτώνεις κιόλας). Τουλάχιστον κάποιοι ευτυχώς δεν προλαβαίνουμε, αλλά ζούμε και αγωνιζόμαστε με τον τρόπο του ο 
καθένας. 


τ® μικριι ©τηι.„ 

ϋτην Ελλάδα το 20% των πλουσίων κατέχει 
6 φορές περισσότερα από το 20% των 
φτωχών. 

4.000.000 αμερικάνοι έχουν χάσει το 
δικαίωμα ψήφου, γιατί έχουν καταδικαστεί σε 
ποινές φυλάκισης 

Αυτή τη στιγμή βρίσκονται στο έδαφος 
περισσότερες από 110.000.000 νάρκες 
περιμένοντας τα ανυποψίαστα θύματά τους. 

Το 25% των φυλακισμένων σε όλον τον 
κόσμο, κρατείται στις ΗΠΑ. 

Υπάρχουν 1,4 εκατομμύρια παιδιά κάτω των 
15 ετών που έχουν προσβληθεί από τον ιό του 
ΑΙϋδ. 

Στο Λαύριο τα τελευταία χρόνια έχει γίνει ένα όργιο 
εκμετάλλευσης από «μεγαλοκαρχαρίες» σε βάρος των 
πολιτών. Πετρελαϊκές εταιρίες, εφοπλιστές, ένα από τα 
μεγαλύτερα εμπορικά κέντρα των Βαλκανίων έχουν κάνει 
την ζωή των περισσοτέρων κατοίκων (εξαίρεση κάποιων 
περιπτώσεων που τρέφονται από τις καταστάσεις) δύσκολη. 
Το τελειωτικό χτύπημα στην όλη κατάσταση έρχεται να 
δώσει γνωστός εργολάβος, ιδιοκτήτης της εταιρίας, 
“Διεθνής Τεχνική”, σε συνεργασία με τα τσιράκια όλων των 
προς εκμετάλλευση του Λαυρίου αφεντικών. Το δημοτικό 
συμβούλιο της πόλης με μια συνεργασία κάτω από το 
τραπέζι προτίθεται να αλλάξει δύο δρόμους, που άμα 
έμεναν εκεί δε θα μπορούσε να χτιστεί τίποτα (ο δρόμος 
αυτός ήταν μέσα στο κτήμα του εν λόγω εργολάβου). Ως 
αποτέλεσμα αυτού είναι να χτιστεί μια δεκαπλάσια έκταση 
από την συμφωνημένη και νόμιμη. Σε ανταπόδοση αυτής 
της «χάρης» ο ιδιοκτήτης της εταιρίας δίνει κάποια δώρα 
στο Λαύριο. Τα «δωράκια» που υπόσχεται είναι μικρά, και 
αφορούν συγκεκριμένα άτομα. Αυτή η κατάσταση δεν είναι 
ανεκτή από κάθε ευαισθητοποιημένο άνθρωπο, 
οποιονδήποτε απεχθάνεται τις ελεεινές τεχνικές των 
αφεντικών, οποιονδήποτε που δεν ανέχεται τους 
νταβατζήδες της καθημερινής ζωής. 

Ο αγώνας ενάντια στην εξαγορά του Λαυρίου και κάθε 
πόλης έχει αρχίσει. Καμία υποχώρηση στους καταπατητές 
της πόλης μας. Δε θα μας αγοράσει κανένα αφεντικό. 

*Το παραπάνω κείμενο στάλθηκε από 
τους Αντιεξουσιαστές Λαυρίου 

ΜΕ ΤΗΝ ΑΝΟΧΗ Ε.Ε. ΚΑΙ Η.Π.Α. ΟΙ ΙΣΡΑΗΛΙΝΟΙ 


Το Ισραήλ, το φασιστικό προτεκτοράτο των 

Η.Π.Α., που από το 1967 απροκάλυπτα και 

εκβιαστικά εμπορεύεται τον πόλεμο κατά της 

«τρομοκρατίας», συνεχίζει ακάθεκτο: 

να...καταπατά τις ψυχές ανθρώπων που 

ατύχησαν να έχουν διαφορετικό χρώμα και 

θρησκεία, να...κατεδαφίζει τα σπίτια ανθρώπων 

που έχουν μάθει να αντιστέκονται, να...σκοτώνει 

άμαχο πληθυσμό για... «αυτοάμυνα», 

να...δολοφονεί μικρά παιδιά προκειμένου να μην 

τα βρει μπροστά του στο μέλλον, 

να...θεωρεί όσους διεκδικούν το αναφαίρετο 

δικαίωμα στην ελεύθερη ζωή «τρομοκράτες», 

να...εφαρμόζει το δυτικό πρότυπο της «κρατικής 

τρομοκρατίας», 

να...επιδιώκει την εθνοκάθαρση ενός ολόκληρου 
λαού. 

Ένα κράτος το οποίο έχει δημιουργηθεί πάνω σε δύο μεγάλα 
ψέματα(το πρώτο δημογραφικό: Παλαιστίνη: χώρα χωρίς λαό, 
για έναν λαό-εβραϊκό-χωρίς γη, και το δεύτερο βιβλικό μύθο: 
Παλαιστίνη: η γη της επαγγελίας), και το οποίο υπό την ανοχή 
και την υποστήριξη σε πολλές περιπτώσεις της Ευρωπαϊκής 
Ένωσης και των Η.Π.Α. προλειαίνει το έδαφος για την 
ολοκλήρωση της εθνοκάθαρσης των Παλαιστινίων, που 
ξεκίνησε ο εγκληματίας πολέμου Μπεν Γκούριον το 1948 και 
που συνεχίζει απροκάλυπτα ο νεοφασίστας Αριέλ Σαρόν . Με 
αναγκαία επικοινωνιακά όπλα την «ισλαμοφοβία» και το 
σκιάχτρο της «τρομοκρατίας», τα οποία καλλιεργούν με 
μαεστρία εδώ και τρία χρόνια οι «προστάτες» Αμερικάνοι, ο 
Ισραηλινός ηγέτης εφαρμόζει το σχέδιό του χωρίς ηθικές 
αναστολές και κυρίως χωρίς την παραμικρή ενόχληση από τους 
ισχυρούς του πλανήτη. Οι οποίοι αναμφίβολα είναι συνένοχοι 


και έχουν το δικό τους μερίδιο ευθύνης σε όλες αυτές τις 
αιματοχυσίες και τα εγκλήματα πολέμου που διαπράττονται τα 
τελευταία χρόνια σε βάρος του χιλιοταλαιπωρημένου και 
καταδικασμένου λαού της Παλαιστίνης. Η πιο πρόσφατη 
σφαγή που έγινε μπροστά στα μάτια όλης της ανθρωπότητας, 
ήταν στην Ράφα, στη νότια περιοχή της Λωρίδας της Γάζας. 
Εκεί όπου ο Ναζιστικός στρατός του Σαρόν, έχοντας την 
σαφέστατη διαταγή από τον ίδιο τον Ισραηλινό πρωθυπουργό: 
Αφανίστε τους, αφού κατεδάφισε πάνω από 100 σπίτια 
Παλαιστινίων, την επομένη, με ιδιαίτερο ζήλο, άνοιξε πυρ από 
ξηράς και αέρος κατά χιλιάδων αμάχων οι οποίοι διαδήλωναν 
για τις κατεδαφίσεις των οικιών τους από τον Ισραηλινό στρατό 
κατοχής. Αποτέλεσμα δεκάδες νεκροί, ανάμεσά τους και πολλά 
παιδιά, εκατοντάδες τραυματίες να χαροπαλεύουν στα 
νοσοκομεία και απαρχή ενός νέου λουτρού αίματος, με τους 
Παλαιστίνιους μαχητές να δηλώνουν αποφασισμένοι να 
δώσουν την απάντησή τους. Η απόφαση του Ο.Η.Ε. να 
καταδικάσει μέσω του Συμβουλίου Ασφαλείας τις ενέργειες 
του Σαρόν αλλά και η αποχή των Η.Π.Α. από το ψήφισμα δεν 
αποτελούν παρά στάχτη στα μάτια του κόσμου, καθώς εκτός 
του ότι το ψήφισμα δεν προβλέπει ποινές σε περίπτωση που 
συνεχίσει το Ισραήλ να παραβιάζει το Διεθνές Δίκαιο, δεν θα 
ήταν ποτέ δυνατό να στραφεί ο Μπους εναντίον του Σαρόν, 
αφού εκείνος ήταν που με την πολιτική του ενθάρρυνε τον 
Ισραηλίτη «σφαγέα», εκείνος ήταν που έδωσε το «πράσινο 
φως» στον Σαρόν για τις εκκαθαριστικές επιχειρήσεις στην 
Λωρίδα της Γάζας. 

Από τον Σεπτέμβριο του 2000 όταν και άρχισε η νέα Ιντιφάντα 
σε συγκρούσεις μεταξύ Ισραηλινών και Παλαιστινίων έχουν 
χάσει την ζωή τους 918 Ισραηλινοί και 3.085 Παλαιστίνιοι, 
ανάμεσά τους και εκατοντάδες παιδιά, ενώ μόλις σε τρεις μέρες 
δολοφονήθηκαν περί τους 45 Παλαιστινίους. 

Σύμφωνα με στοιχεία του Ο.Η.Ε. μέσα σε διάστημα 10 ημερών 
1.600 Παλαιστίνιοι έμειναν άστεγοι, ενώ από το 2.000 
περισσότεροι από 11.000 έχουν αναγκαστεί να εγκαταλείψουν 
τα κατεδαφισμένα σπίτια τους. 





ΤΟ ΚΟΛΑΣΤΗΡΙΟ ΤΩΝ ΦΥΛΑΚΩΝ ΑΜΠΟΥ ΓΚΡΑΙΜΠ 


Οι αρχιτέκτονες της εξουσίας των Η.Π.Α. 
ήθελαν να δημιουργήσουν μια δύναμη που να 
γίνεται αισθητή αλλά να μην φαίνεται. Η δύναμη 
παραμένει ισχυρή όσο βρίσκεται στο σκοτάδι και 
αν εκτεθεί στο φως του ήλιου αρχίζει να 
εξατμίζεται. 

Ο Ελληνοαμερικανός διοικητής της 205ης Στρατιωτικής 
Υπηρεσίας Πληροφοριών, συνταγματάρχης Τόμας Πάπας, 
παραδέχτηκε ότι υφιστάμενοί του έδιναν εντολές στη 
στρατιωτική αστυνομία να «προετοιμάζουν» αιχμαλώτους για 
ανάκριση γδύνοντάς τους και αλυσοδένοντάς τους. Στόχος 
ήταν να γίνει χρήση «σκληρών μεθόδων, σεξουαλικής 
ταπείνωσης και φυσικής βίας» ώστε οι ανακριτές να 
αποσπάσουν πληροφορίες από τους κρατουμένους. 

Μερικά από τα βασανιστήρια σύμφωνα με καταθέσεις των 
δεσμοφυλάκων είναι: Διατύπωση απειλών για εκτέλεση 
κρατουμένων με πιστόλι γεμάτο σφαίρες, καταιονισμός 
γυμνών εγκλείστων με παγωμένο νερό, ξυλοδαρμοί 
κρατουμένων με σκουπόξυλα και καρέκλες, απειλές βιασμού 
με αποδέκτες άνδρες κρατουμένους, σοδομισμός κρατουμένου 
με λάμπα φθορίου, γυμνοί κρατούμενοι στοιβάζονταν και στη 
συνέχεια ποδοπατούνταν, άνδρες έγκλειστοι υποχρεώνονταν 
να φορούν γυναικεία εσώρουχα, εκφοβισμοί και απειλές κατά 
κρατουμένων με τη χρήση στρατιωτικών σκύλων και 
υποχρεωτική σεξουαλική επαφή μεταξύ ανδρών κρατουμένων. 

Η κακομεταχείριση όμως δεν περιορίζεται στη φυλακή αλλά 


ξεκινά από τη διαδικασία της σύλληψης, η οποία είναι εξίσου 
βίαιη: οι στρατιώτες εισβάλλουν στα σπίτια συνήθως τη νύχτα, 
σπάζοντας πόρτες, φωνάζοντας, ξυπνώντας άγρια τους 
ενοίκους και κρατώντας όλα τα μέλη της οικογένειας σε ένα 
δωμάτιο ενώ ψάχνουν τα υπόλοιπα προκαλώντας διάφορες 
καταστροφές... Μερικές φορές συλλαμβάνουν όλους τους 
άνδρες, συμπεριλαμβανομένων των ηλικιωμένων, αναπήρων 
και ασθενών, ενώ απειλούν με όπλα, προσβάλλουν και 
χτυπούν. 

Βέβαια όλα αυτά δεν πρέπει να μας προκαλούν έκπληξη αφού 
οι Η.Π.Α. είναι μια χώρα με μεγάλη ιστορία στη χρήση βίας 
και τρόμου. Ενδεικτικά αναφέρουμε τις σφαγές των ινδιάνων 
από τους πρώτους αποίκους, τις σφαγές 250.000 και άνω 
Ιρακινών το 1991, το εμπάργκο απέναντι στην Κούβα, τους 
βομβαρδισμούς στο Κόσσοβο το 1999 και στο Αφγανιστάν το 
2001, την σημερινή στρατιωτική κατοχή του Ιράκ, την 
υποστήριξή τους σε δικτατορικά καθεστώτα, τα λευκά κελιά 
στο Γκουαντανάμο, την φρικιαστική συμπεριφορά απέναντι σε 
Αμερικανούς πολέμιους του ρατσισμού και των κοινωνικών 
διακρίσεων κτλ. 

Όλα αυτά οδηγούν σε μια ανακύκλωση της βίας αφού η 
εκδίκηση για την τρομοκρατία που ασκούν οι Η.Π.Α. μπορεί 
να χτυπήσει όλο τον πλανήτη. Η αντίσταση κατά της 
ιμπεριαλιστικής Αμερικής θα πρέπει να συνεχιστεί και να 
δυναμώσει σε ένταση. Να σταματήσει η κατοχή του Ιράκ και 
να απελευθερωθούν όλοι οι κρατούμενοι. Να τιμωρηθούν οι 
βασανιστές και όσοι τους έδιναν διαταγές. Αλληλεγγύη στην 
Ιρακινή αντίσταση. 


ΟΧΙ ΣΤΑ ΜΕΤΑΛΛΑΓΜΕΝΑ 


Από τις 18 Απριλίου, μετά 
από απόφαση που πήρε το 
Συμβούλιο Υπουργών 
Γεωργίας της Ε.Ε. 
επιτρέπεται η ελεύθερη 
διακίνηση καθώς και η 
παραγωγή γενετικά 
τροποποιημένων 
οργανισμών, δηλαδή 
μεταλλαγμένων προϊόντων στην Ευρώπη. 

Η ιστορία των μεταλλαγμένων ξεκινά από τις αρχές της 
δεκαετίας του ’90 όταν μεγάλες πολυεθνικές εταιρίες 
στην αγροτική βιομηχανία και στην φαρμακοχημική, 
όπως (Μοη*3ηίο, 8γη§εηία, ΝοναιΤΐ*, ϋιι Ροηί, 
ΒίΐνεΓ,ΛνεηΙΪΝ, Ι)ονν), επένδυσαν στην βιοτεχνολογία με 
στόχο τον έλεγχο του γενετικού υλικού και της παγκόσμιας 
παραγωγής της τροφής. Η γενετική μηχανική 
περιλαμβάνει την εξαγωγή επιλεγμένων γονιδίων από ένα 
οργανισμό (όπως ζώα, φυτά, βακτήρια και ιούς), και την 
τεχνητή εισαγωγή τους σε 

άλλους εντελώς διαφορετικούς οργανισμούς (όπως είναι 
τα καλλιεργούμενα φυτά). Στην διαδικασία τροποποίησης 
η αφαίρεση ενός γονιδίου μπορεί να γίνει με ακρίβεια. Δεν 
ισχύει όμως το ίδιο και για την τοποθέτησή του στον 
οργανισμό που θα το δεχτεί. Οι νέοι αυτοί οργανισμοί 
αποκτούν κάποια νέα χαρακτηριστικά, όπως αντοχή σε 
εχθρούς και ασθένειες, προσαρμοστικότητα στο 
περιβάλλον, εμπλουτισμό σε βιταμίνες. Οι ΓΤΟ 
αποτελούν νέες μορφές ζωής που δεν υπήρχαν μέχρι 
πρότινος στη φύση και αφού απελευθερωθούν στο 


περιβάλλον, αρχίζουν να αναπαράγονται. Πρόκειται για 
μία διαδικασία μη αναστρέψιμη, που αν ξεκινήσει δεν 
υπάρχει τρόπος να ανακοπεί και οι επιπτώσεις θα είναι 
απρόβλεπτες. 

Οι κίνδυνοι για το περιβάλλον και για τη υγεία των 
καταναλωτών από την απελευθέρωση των ΓΤΟ είναι 
πολλοί. Ανάμεσα σε αυτούς που αφορούν το περιβάλλον 
μέχρι στιγμής έχουν εντοπιστεί οι εξής: Η αλλοίωση της 
βιοποικιλότητας, η αύξηση της χρήσης ζιζανιοκτόνων, η 
αύξηση αντοχής ζιζανίων και εντόμων σε ζιζανιοκτόνα και 
εντομοκτόνα αντίστοιχα, η μεταφορά γονιδίων σε άλλα 
έμβια όντα, η γένεση νέων ασθενειών από ιούς που δεν 
μπορούν να αντιμετωπισθούν (γενετική ρύπανση) και η 
απελευθέρωση στο περιβάλλον οργανισμών που είναι 
δυνατό να παραγκωνίσουν φυσικά συγγενικά είδη. Όσον 
αφορά τους κινδύνους για τη υγεία των ανθρώπων και 
των ζώων (μέσω ζωοτροφών) δεν έχουν γίνει γνωστοί. Οι 
πλέον πιθανοί, όπως εντοπίζονται από γιατρούς και 
γενετιστές, είναι: Η εμφάνιση νέων αλλεργιών και η 
αύξηση ανθεκτικότητας σε αντιβιοτικά και τοξική δράση. 
Η απελευθέρωση των γενετικά μεταλλαγμένων 
οργανισμών στο περιβάλλον απειλεί άμεσα τη 
βιοποικιλότητα, και κατ’ επέκταση την οικολογική 
ισορροπία και τη διατροφική ασφάλεια για τις επόμενες 
γενιές. 

Ας αντισταθούμε λοιπόν σε αυτή τη «χούφτα» των 
πολυεθνικών και των μεγάλων αφεντικών του πλανήτη 
που ελέγχουν την παγκόσμια παραγωγή της τροφής και 
την ίδια μας τη ζωή. 

* ΓΤΟ= γενετικά τροποποιημένοι οργανισμοί 



ΠΑΡΕ ΕΚΔΙΚΗΣΗ ΓΙΑ ΤΗΝ ΑΔΙΚΙΑ 

Ο Μιιηιία ΑΙηι-,ίαηιαΙ βρίσκεται πάνω από 20 
χρόνια κλεισμένος στην πτέρυγα των 
θανατοποινιτών και αποτελεί το σύμβολο του 
αγώνα κατά της «δικαστικής αδικίας». Γεννήθηκε 
στη Φιλαδέλφεια στις 24 Απριλίου του 1954. 

Στα 14 του συνελήφθη επειδή συμμετείχε σε αντιρατσιστική 
διαδήλωση. Ένα χρόνο μετά πρωτοστάτησε στην εκστρατεία 
των συμπολιτών του Αφροαμερικανών να ονομαστεί το 
σχολείο του «Γυμνάσιο τηαίοοιη χ». Απ’ το 1969 είχε 
προσχωρήσει στο κόμμα των Μαύρων Πανθήρων. Τον ίδιο 
χρόνο το ΡΒΙ συμπεριλαμβάνει το όνομά του στην λίστα 
ΑϋΕΧ, η οποία αφορούσε τα πρόσωπα που θα 
συλλαμβάνονταν αμέσως, ως προληπτικό μέτρο, μόλις 
ξεσπούσε κάποια «εθνική κρίση». Το 1970 το ΡΒΙ αρχίζει να 
τον παρακολουθεί στενά ανοίγοντάς του το σχετικό φάκελο. 
Στο μεταξύ η καριέρα του Μιιιηία εξελισσόταν ραγδαία: εκτός 
από την συνεργασία του με διάφορους τοπικούς σταθμούς και 
πανεθνικά ραδιοφωνικά δίκτυα, κατάφερε να πάρει 
συνεντεύξεις από σημαντικές προσωπικότητες όπως ο Βού 
Μπτίεχ. Το 1981 κέρδισε το βραβείο του «υποδειγματικού 
δημοσιογράφου» ενώ εξελέγη και πρόεδρος της Ένωσης 
Αφροαμερικανών Δημοσιογράφων Φιλαδέλφειας. Το 1978 ο 
Μυτηίπ μετέδωσε ένα τηλεοπτικό ρεπορτάζ από την εισβολή 
αστυνομικών στα γραφεία της ΜΟ\Έ καταγράφοντας τον 
άγριο ξυλοδαρμό των συλληφθέντων. 

Ο ηγέτης του κινήματος ΜΟ\Έ ΑΡΚ.ΙΌΑ κατάφερε να 
υπερασπίσει τον εαυτό του με τέτοιο τρόπο, που τελικά όλες οι 
κατηγορίες για ανατρεπτική δράση και σύσταση ένοπλης 
συμμορίας εναντίον του κατέρρευσαν και συνδέθηκε με στενή 
επαφή με τον Μιιιηίπ. 

Το Δεκέμβριο του 1981 ο Μηπΐ προσπαθώντας να κατευνάσει 
τα πνεύματα σε μια συμπλοκή του αδερφού του κι ενός φίλου 
του με δύο αστυνομικούς πυροβολείται και τραυματίζεται 
ελαφρά, αλλά συλλαμβάνεται με την κατηγορία ότι 
δολοφόνησε τον άλλο αστυνομικό. Κανείς άλλος δεν 
συλλαμβάνεται ούτε κατηγορείται. Έπειτα από μια δίκη 

παρωδία καταδικάζεται σε 
θάνατο. 

Ο Ιπτηεΐ περνάει 22 ώρες της 
μέρας σε κελί απομόνωσης. Δεν 
του έχει ποτέ επιτραπεί να τον 
επισκεφθούν οι συγγενείς του, 
και ποτέ δεν έχει δει τα εγγόνια 
που απέκτησε στο μεταξύ. 

Μερικά στοιχεία της δίκης που 
αποδεικνύουν την σκευωρία 
κατά του Μιιιηώ: Ο δικαστής 
ΑΙΗοιΊ διώο που τον καταδίκασε 
είχε εκδώσει τις περισσότερες 
θανατικές καταδίκες απ’ 
οποιανδήποτε άλλο εν ενεργεία 
συνάδελφό του. Η εισαγγελική αρχή μέσα από παράνομες 
νομικές μεθοδεύσεις απέκλεισε 11 κατάλληλους ενόρκους 
επειδή ήταν Αφροαμερικανοί. Την πρώτη μέρα της δίκης, ο 
δικηγόρος του Μιιιτιώ κατέθετε ότι δεν ήταν επαρκώς 
προετοιμασμένος και ότι δεν είχε δει ούτε έναν αυτόπτη 
μάρτυρα. Επίσης δεν επιτράπηκε στον Μιιιηίπ να υπερασπιστεί 
τον εαυτό του και διατάχθηκε η απομάκρυνσή του από την 
αίθουσα, γεγονός που παρατάθηκε στο μεγαλύτερο μέρος της 
δίκης. Η υπεράσπιση παραιτήθηκε, επειδή δεν επαρκούσαν τα 
χρήματα για την κάλυψη των αμοιβών της. Όσο για τα στοιχεία 
που αποδεικνύουν την αθωότητα του Ιπτηπΐ, είναι τόσα πολλά 
για να αναφερθούν. Άλλωστε, σε όλες αυτές τις αστειότητες 
που συνέβησαν στην δίκη του, εάν τα αναφέρουμε θα χάσουν 
την σοβαρότητά τους. 

Ο Μιιτηώ ΑΗιι-ΙτιηττιΙ είναι ταυτόχρονα, η εξαίρεση και ο 
κανόνας. Εξαίρεση επειδή ξεχώρισε από άλλους συναδέλφους 
του στο πεδίο της πολιτικής αρθρογραφίας και μπήκε στο 
στόχαστρο των μηχανισμών καταστολής. Κανόνας επειδή 
υπέστη εκείνο που υφίστανται όλοι όσοι πέφτουν θύματα της 
ρατσιστικής πολιτικής και της αστυνομικής ή δικαστικής 
αυθαιρεσίας. 

Στην εποχή της παγκοσμιοποιημένης 
καταστολής, λαοί που εξεγείρονται 
ενάντια στην εκμετάλλευση ή στα 
στρατεύματα κατοχής ενοχοποιούνται 
από τα αφεντικά ως «τρομοκράτες». 
Ομάδες ή άτομα που εναντιώνονται 
έμπρακτα στην κυριαρχία 
αντιμετωπίζουν τους μηχανισμούς 
καταστολής, την απαξίωση των ΜΜΕ, 
τα «σωφρονιστικά» ιδρύματα. Με 
πρόσχημα την πάλη ενάντια στην 
τρομοκρατία κατασκευάζουν 

τρομονόμους για την καταστολή των αγώνων για ελευθερία, ειδικά 
δικαστήρια χωρίς ενόρκους για τα πολιτικά εγκλήματα, λευκά κελιά 
και εκδόσεις αγωνιστών σε άλλες χώρες όπως συνέβη με τον Τούρκο 
αγωνιστή και πολιτικό πρόσφυγα Ταϊλάν, που συνελήφθη από την 
ΕΛ.ΑΣ. ύστερα από αίτημα των γερμανικών αρχών. 

Λευκά κελιά εκτός από αυτά στην Γερμανία, στην Αμερική, στην 
Τουρκία και σε άλλες χώρες υπάρχουν πλέον και στην Ελλάδα. Στη 
Λάρισα είναι είδη έτοιμοι οι νεόκτιστοι «τάφοι» που θα 
«φιλοξενήσουν» τους πολιτικούς αντιπάλους του καθεστώτος, όπως 
οι κατηγορούμενοι για την υπόθεση της 17Ν αλλά και άλλοι 
πολιτικοί κρατούμενοι. 

Τα κελιά αυτά είναι απομονωμένα και ηχομονωμένα, με διαστάσεις 


2.5χ 3μ., με τεχνητό φωτισμό 24 ώρες το 24ωρο και τεχνητό 
εξαερισμό. Παράθυρο δεν υπάρχει και η οπτική επαφή των 
κρατουμένων με οποιοδήποτε εξωτερικό ερέθισμα είναι αδύνατη. Το 
προαύλιο περιβάλλεται από τοίχους ύψους 9μ και είναι κλειστό με 
ατσάλινο πλέγμα στην κορυφή ενώ υπάρχουν κάμερες και ειδικά 
μικρόφωνα σε όλα τα σημεία διαβίωσης των κρατουμένων. 

«.... το γευστικό σου νεύρο και η όσφρησή σου, οι οπτικές σου 
αισθήσεις, η αφή, όλα εξαφανίζονται. Δεν μπορείς να χαμογελάσεις 
για τίποτα και κλαις για ασήμαντη αφορμή. Η απομόνωση στερεί 
από τα άτομα την αίσθηση της προσωπικής ασφάλειας, αισθάνεσαι 
ότι μπορείς κάθε στιγμή να πεθάνεις. Στόχος τους είναι να εντείνουν 
αυτό τον φόβο που διακατέχει όλο σου το «είναι», ώστε να έχεις 
αυτοκαταστροφικό ιδεασμό και να σπάσει εντελώς ο ψυχισμός 
σου...». 

Όλα αυτά δεν αποσκοπούν σε τίποτα άλλο παρά στη διαμόρφωση 
ενός κλίματος εχθρικό προς κάθε άτομο που αγωνίζεται και 
αντιστέκεται ενάντια σε κράτος και κεφάλαιο, σαν στόχο την 
τρομοκράτηση ριζοσπαστικών κομματιών της κοινωνίας και την 
εξαφάνιση κάθε μορφής αντίστασης. Στο εξής θα βαφτίζουν κάθε 
μας άποψη και δράση σε «τρομοκρατική» καταπατώντας τα 
στοιχειώδη κοινωνικά και πολιτικά δικαιώματά μας. 

Οχι ελληνικό Γκουαντανάμο στη Λάρισα. 

Η σιωπή είναι συνενοχή! 














